Seitsemäs komission direktiivi 86/179/ETY, annettu 28 päivänä helmikuuta 1986, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, IV ja V mukauttamisesta tekniikan kehitykseen



Virallinen lehti nro L 138 , 24/05/1986 s. 0040 - 0048

Suomenk. erityispainos Alue 13 Nide 15 s. 0064

Ruotsink. erityispainos Alue 13 Nide 15 s. 0064



SEITSEMÄS KOMISSION DIREKTIIVI, annettu 28 päivänä helmikuuta 1986, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, IV ja V mukauttamisesta tekniikan kehitykseen (86/179/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY(1), sellaisena kuin se on viimeksi muutettuna direktiivillä 85/391/ETY(2), ja erityisesti sen 5 artiklan ja 8 artiklan 2 kohdan, sekä katsoo, että kansanterveyden suojelemiseksi on kosmeettisissa valmisteissa tarpeen kieltää kloroformi, 2,3,7,8-tetraklooridibentso-p-dioksiini, 2,6-dimetyyli-1,3-dioksaani-4-yyliasetaatti (dimetoksaani) ja natriumpyritioni (INNM), tieteellisen ja teknisen tutkimuksen uusimpien tulosten perusteella 1,3-bis(hydroksimetyyli)imidatsolidiini-2-tionin käyttö voidaan sallia kynsien hoidossa tietyin edellytyksin, käytettävissä olevan tiedon perusteella tietyt väliaikaisesti sallitut värit ja aineet voidaan sallia pysyvästi, kun taas toiset on kiellettävä pysyvästi tai voidaan sallia edelleen määräajaksi, ja tässä direktiivissä säädetyt toimenpiteet ovat kosmeettisten valmisteiden kaupan teknisten esteiden poistamiseksi laadittujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiiviä 76/768/ETY seuraavasti: 1. Lisätään liitteeseen II numerot seuraavasti: "366. Kloroformi 367. 2,3,7,8-Tetraklooridibentso-p-dioksiini paitsi heksaklorofeenin epäpuhtautena liitteessä VI olevan 1 osan 6 kohdan mukaisesti 368. 2,6-Dimetyyli-1,3-dioksan-4-yyliasetaatti (dimetoksaani) 369. Natriumpyritioni (INNM)." 2. Muutetaan liitteessä III olevaa 1 osaa seuraavasti: >TAULUKON PAIKKA> 3. Korvataan liitteessä III oleva 2 osa sekä liitteessä IV oleva 2 ja 3 osa tämän direktiivin liitteillä 1 ja 2. 4. Muutetaan liitettä V seuraavasti: - poistetaan numero 10 "kloroformi", - korvataan numeroissa 5 ja 6 alaviitteen numero (3) numerolla (4). 2 artikla 1. Jäsenvaltioiden on toteutettava kaikki tarvittavat toimenpiteet sen varmistamiseksi, että 1 päivästä tammikuuta 1988 alkaen yhteisöön sijoittautuneet valmistajat ja maahantuojat eivät saata markkinoille valmisteita, jotka eivät täytä tämän direktiivin vaatimuksia. 2. Jäsenvaltioiden on toteutettava kaikki tarvittavat toimenpiteet sen varmistamiseksi, että 1 kohdassa tarkoitettuja valmisteita ei myydä eikä toimiteta kuluttajalle 31 päivän joulukuuta 1989 jälkeen. 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1986. Niiden on ilmoitettava tästä komissiolle viipymättä. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 4 artikla Tämä direktiivi on osoitettu kaikille jäsenvaltioille. Tehty Luxemburgissa 28 päivänä helmikuuta 1986. Komission puolesta Grigoris VARFIS Komission jäsen (1) EYVL N:o L 262, 27.9.1976, s. 169 (2) EYVL N:o L 224, 22.8.1985, s. 40 LIITE 1 "LIITE III 2 OSA KOSMEETTISISSA VALMISTEISSA SALLITUT VÄRIAINEET(1) Soveltamisala 1 sarake = Sallittu kaikissa kosmeettisissa valmisteissa. 2 sarake = Sallittu kaikissa kosmeettisissa valmisteissa lukuun ottamatta silmien läheisyyteen tarkoitettuja valmisteita, varsinkin silmämeikkejä ja silmämeikin poistoaineita. 3 sarake = Sallittu vain kosmeettisissa valmisteissa, joiden ei ole tarkoitus joutua kosketukseen limakalvojen kanssa. 4 sarake = Sallittu vain kosmeettisissa valmisteissa, joiden on tarkoitus joutua lyhytaikaiseen kosketukseen ihon kanssa. >TAULUKON PAIKKA> Väri-indeksinumero tai nimike Väri Soveltamisala 1 2 3 4 Muut rajoitukset ja vaatimukset(2) Määräaika LIITE 2 "LIITE IV 2 OSA KOSMEETTISISSA VALMISTEISSA VÄLIAIKAISESTI SALLITUT VÄRIAINEET(1) Soveltamisala 1 sarake = Sallittu kaikissa kosmeettisissa valmisteissa. 2 sarake = Sallittu kaikissa kosmeettisissa valmisteissa lukuun ottamatta silmien läheisyyteen tarkoitettuja valmisteita, varsinkin silmämeikkejä ja silmämeikin poistoaineita. 3 sarake = Sallittu vain kosmeettisissa valmisteissa, joiden ei ole tarkoitus joutua kosketukseen limakalvojen kanssa. 4 sarake = Sallittu vain kosmeettisissa valmisteissa, joiden on tarkoitus joutua lyhytaikaiseen kosketukseen ihon kanssa. >TAULUKON PAIKKA> (1) Mukaan lukien näiden väriaineiden lakat ja suolat, ei kuitenkaan liitteessä II mainittujen tai tarkoitettujen aineiden kanssa muodostetut, eikä liitteessä V tämän direktiivin soveltamisalan ulkopuolelle jätetyt. (2) Väriaineen, joka on varustettu E-tunnuksella ETY:n vuonna 1962 annetun elintarvikkeita ja väriaineita koskevan direktiivin mukaisesti, tulee täyttää näissä direktiiveissä säädetyt puhtausvaatimukset. Väriaineisiin, joiden kohdalta E-tunnus on poistettu, sovelletaan edelleen vuoden 1962 direktiivin liitteessä III säädettyjä yleisvaatimuksia."